open-index/open-wikipedia-markdown huggingface dataset:
Oxford English Dictionary

***Oxford English Dictionary*** (**OED**) er en ordbok over det engelske språk som utgis av Oxford University Press. Det er en av de største og mest kjente engelske ordbøker, med 301&nbsp;000 hovedoppslagsord og 350 millioner tegn pr. 30. november 2005. Det har også 157&nbsp;000 kombinasjoner og avledninger og 169&nbsp;000 fraser, hvilket gir 615&nbsp;000 ordformer. I tillegg finner man 137&nbsp;000 uttaleangivelser, 249&nbsp;300 etymologier, 577&nbsp;000 kryssreferanser og 2&nbsp;412&nbsp;400 illustrerende sitater. 

Første utgave ble utgitt i 1928. Den siste fullstendige utgaven på papir var andre utgave fra 1989, som bestod av tyve bind med tilsammen 21&nbsp;730 sider.

OEDs mål er å forsøke å nedtegne ordenes mest kjente betydninger og varianter i alle former av engelsk, både geografisk og tidsmessig. Dette betyr at den dokumenterer engelsk slik det tales i en rekke land, og slik språket har utviklet seg siden man først kunne snakke om et engelsk språk omkring år 740. En stor mengde slang- og dialektord er inkludert. For å gjøre det mulig å bruke verket er det lagt noen praktiske begrensninger på dette: Ord som hadde forsvunnet ut av språket før 1150, slutten på den gammelengelske æra, blir ikke tatt med, mens dialektord og former som er nye etter 1500 blir tatt med kun dersom de fortsetter et eldre ords historie, illustrerer et annet ords historie eller har en egen litterær gangbarhet. 

Verket har hatt stor innflytelse på leksikografisk arbeid innen det engelske språk, og regnes av mange for å sette normen for engelsk rettskrivning. 

## Eksterne lenker
*
Dinslaken

**Dinslaken** er en industriby i Tyskland i delstaten Nordrhein-Westfalen med rundt 70&nbsp;000 innbyggere. Byen ligger ved elven Emscher i *[[kreis]]en* Wesel helt nordvest i Ruhrområdet, med grense mot Duisburg, Walsum, Oberhausen og Wesel i nordvest.

Byen er kanskje mest kjent for travløpsbanen (*Trabrennbahn Dinslaken* på tysk). Dette er den største travbanen i hele Europa. Ofte holdes det utstillinger der, f.eks. det største Porsche-treffet i hele verden.

Dinslaken er inndelt i 10 distrikter. I parentesene står det hvor mange innbyggere hvert distrikt har.
   
* Averbruch (6.155)
* Blumenviertel (7.172)
* Eppinghoven (4.185)
* Feldmark (12.975)
* Grafschaft (578)
* Hagenviertel (5.052)
* Hiesfeld (16.548)
* Innenstadt (8.397)
* Lohberg (6.022)
* Oberlohberg (4.856)

## Bilder

Fil:Dinslaken ev stadtkirche.jpg|Bykirken i Dinslaken
Fil:Dinslaken, Burg Dinslaken, 2011-05 CN-01 retouched.jpg|Dinslaken slott
Fil:Windmuehle Dinslaken-Hiesfeld.jpg|En vindmølle i Hiesfeld

## Eksterne lenker
*
Alkoholpromille

**Alkoholpromille** betegner mengden av alkohol et menneske har i blodet, oppgitt i promille (‰). 1,0 promille betyr således at det finnes 1 gram alkohol i 1 liter blod.

I tilfeller hvor det er mistanke om «promillekjøring», eller føring av motorvogn i alkoholpåvirket tilstand, er dette relevant.
I Norge er den øvre lovlige grense for alkoholpromille ved føring av trafikalt kjøretøy (bil, motorsykkel, moped osv.) 0,2&nbsp;‰, og for fritidsbåt under 15 meter er den 0,8&nbsp;‰. For skip og båter over 15 meter er grensen 0,2 ‰.

Et gjennomsnittlig menneske føler seg påvirket av alkohol når alkoholpromillen overskrider 0,5. Når den kommer over 0,8, vil en føle seg beruset, og når den kommer over 1,5 mister en både kritisk tenkning og handlingsevne. Ved alkoholpromille rundt 3 kan hjernens pustesenter slutte å fungere, og død kan inntreffe.

## Referanser


## Se også
* Kjøring i påvirket tilstand
* Alkoholenhet
STS-102

**STS-102** er benevnelsen på en romferd med den amerikanske romfergen Discovery.

## Mannskap
* Jim Wetherbee, Commander
* James M. Kelly, Pilot
* Andy Thomas, Mission Specialist
* Paul W. Richards, Mission Specialist

**Ved oppskyting [[ISS Ekspedisjon 2]]:**
* Yury Usachev, commander
* Susan Helms, Flight Engineer 
* James Voss, Flight Engineer 

**Ved landing [[ISS Ekspedisjon 1]]:**
* William Shepherd, commander
* Sergei Krikalev, Flight Engineer 
* Jurij Gidzenko, Sojuz-pilot

## Høydepunkter fra ferden
STS-102 var den 8. romfergeturen til Den internasjonale romstasjonen (ISS) og sørget for det første skifte av mannskap ombord. ISS Ekspedisjon 2 kom ombord, mens ISS Ekspedisjon 1 ble brakt tilbake til Jorden. 
Den viktigste nyttelasten var montasjen av External Stowage Platform-1 på romstasjonen, samt "Leonardo" Multi-Purpose Logistics Module (MPLM), med 6 rack ombord for den amerikanske Destiny-modulen, som ble levert og montert på STS-98. "Leonardo" ble midlertidig festet til romstasjonen for å levere nyttelasten sin.

### Dokking med ISS
***Dokket til ISS:** 10. mars 2001 06:38:00 UTC
***Frakoblet fra ISS:** 19. mars 2001 04:32:00 UTC
***Tid tilkoblet:** 8 dager 21 timer 54 minutt

### Romvandringer
En romvandringer (EVA) ble gjennomført av ISS Ekspedisjon 2, mens Discovery var koblet sammen med ISS, en annen ble utført av romferge-mannskapet
**EVA Nr. 1** 
*Varighet: 8 t 56 m
*Dato: 11. mars 2001
*Utført av: Voss og Helms
*Planlagt oppdrag: **Lengste romvandring til da**. Forberede tilkoblingsport for Leonardo (MPLM)
**EVA Nr. 2** 
*Varighet: 6 t 21 m
*Dato: 13. mars 2001
*Utført av: Thomas og Richards
*Planlagt oppdrag: External Stowage Platform-1 og en kjølepumpe ble festet til Destiny-modulen.

## Bilder

Fil:Mplm in shuttle.jpg|Leonardo (MPLM) i lasterommet til romfergen
Fil:Yuri Gidzenko ISS Leonardo Module.jpg|Gidzenko fra ISS Ekspedisjon 1 inne i Leonardo (MPLM) etter tilkobling


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA mission summary
Donaueschingen

**Donaueschingen** er en by sørvest i delstaten Baden-Württemberg i Tyskland med rundt 20&nbsp;000 innbyggere. Byen ligger i Schwarzwald-Baar-Kreis nær kilden til elven Donau. Den ligger 13 km sør for Villingen-Schwenningen, 24 km vest for Tuttlingen og omtrent 30 km nord for den sveitsiske byen Schaffhausen. 

## Geografi
Donaueschingen ligger i landskapet Baar sør i Schwarzwald. Elvene Brigach og Breg renner her sammen og danner elven Donau, som har gitt navn til byen. 

## Historie
Byen ble først nevnt som Donaueschingen i 889. I 1283 ga Rudolf von Habsburg grevskapet Baar og Donaueschingen til Heinrich von Fürstenberg, i tillegg til rettene til å brygge øl. Dette er opphavet til bryggeriet Fürstlich Fürstenbergische Brauerei. I 1488 gikk byen til greven av Fürstenberg. Fra 1700-tallet var Donaueschingen residens for fyrstene av Fürstenberg. I 1806 kom byen inn under storhertugdømmet Baden og fikk bystatus i 1810. En stor del av byen ble ødelagt av en brann i 1908. 

## Bilder

Donaueschingen_Rathaus_Front.jpg|Rådhuset fra 1911
Donaueschingen-um-1900.jpg|Donaueschingen rundt år 1900


## Referanser


## Eksterne lenker
*
Hringvegur

**Ringveien** (islandsk: *Þjóðvegur 1* eller *Hringvegur*) er en hovedvei på Island som strekker seg rundt hele øya og forbinder alle de bebodde områdene (de indre delene av Island er for det meste ubebodde). Veien har en total lengde på 1&nbsp;339 km.

Langs nesten hele strekningen har veien to filer &ndash; én fil i hver retning, bortsett fra der den passerer gjennom større tettsteder og byer hvor den i noen tilfeller har flere filer i hver retning. I tillegg er veien utvidet i Hvalfjordtunnelen. De fleste broene har en fil og er laget av tre eller stål eller en kombinasjon. Veien er i hovedsak asfaltert, men det finnes fremdeles enkelte strekninger i den østre delen av landet der de fremdeles holder standard fra 1940-tallet med kjøreunderlag av grus. De dårligere strekningene er gjerne dårlig sikret og har uoversiktelige svinger og bakketopper (dette er spesielt tilfelle for strekningen mellom Borgarnes and Blönduós) i tillegg til smale skar.

NB: Etter at traseen på Øst-Island høsten 2017 mellom Breiðdalsvik og Egilsstaðir ble endret til å gå om Fáskrúðsfjörður og Reyðarfjörður er det nå bare en cirka 8 kilometer lang strekning innerst i Berufjörður av Ringveien som er grusbelagt!

Trafikkmengden på veien varierer mye, avhengig av sted &ndash; i og ved Reykjavík er det trafikk på rundt 5&nbsp;000&ndash;10&nbsp;000 kjøretøy pr. døgn, mens strekninger langt vekke fra større bebyggelse gjerne har et snitt på mindre enn 100 kjøretøy pr. døgn.

Ringen ble ferdigstilt i 1974 da broen over Skeiðaráelven sør på Island ble åpnet.

Veien har i flere tiår vært populær blant turister siden den dekker en stor del av landet og passerer i nærheten av en rekke severdigheter. Den har vært spesielt populær blant islandske familier på sommerferie, men har i senere år også blitt populær blant utlendinger som enten leier bil eller tar med sin egen på ferjen til Seyðisfjörður.

## Eksterne lenker
*
STS-97

**STS-97** er benevnelsen på en romferd med den amerikanske romfergen Endeavour. Det var den 15. ferden til Endeavour og den 101. totalt for romferge-programmet.

## Mannskap
* Brent W. Jett, Jr, Commander 
* Michael J. Bloomfield, Pilot 
* Joseph R. Tanner, Mission Specialist 
* Carlos I. Noriega, Mission Specialist
* Marc Garneau, Mission Specialist

## Høydepunkter fra ferden
Under den 11 dager lange ferden ble hovedmålene oppnådd, som var å levere og montere det første settet med solcellepaneler til ISS. Gjennom tre romvandringer ble disse montert, sammen med forberedelser for monteringen av Destiny, et kamera ble montert på utsiden av Unity, og forsyninger og nyttelast ble overført mellom romfergen og romstasjonen.

Inne fra Endeavour brukte Garneau robotarmen på romfergen til å løfte P6 struss fra lasterommet på romfergen til en midlertidig posisjon. Dagen etter ble en romvandring utført for å feste den til romstasjonen. På ferdens 4. dag, åpnet ISS-ekspedisjon 1 luken til Unity for første gang.

### Dokking med ISS
***Dokket til ISS:** 2. desember 2000 19:59:49 UTC 
***Frakoblet fra ISS:** 9. desember 2000 19:13:00 UTC  
***Tid tilkoblet:** 6 dager, 23 timer, 13 minutt og 11 sekund 

### Romvandringer
Tre romvandringer (EVA) ble gjennomført mens Endeavour var koblet sammen med ISS.

**EVA Nr. 1** 
*Varighet: 7 t 33 m
*Dato: 3.-4. desember 2000
*Utført av: Tanner og Noriega
*Planlagt oppdrag: 
**EVA Nr. 2** 
*Varighet: 6 t 37 m
*Dato: 5. desember 2000
*Utført av: Tanner og Noriega
*Planlagt oppdrag: 
**EVA Nr. 3** 
*Varighet: 5 t 10 m
*Dato: 7. desember 2000
*Utført av: Tanner og Noriega
*Planlagt oppdrag:

## Bilder

Fil:Shuttle Endeavour on launchpad.jpg|Endeavour på oppskytingsplatformen
Fil:STS-97 Tanner EVA 3.jpg|Tanner på en av sine romvandringer
Fil:STS-97 ISS.jpg|ISS sett etter at romfergen forlot stasjonen igjen


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Referanser


## Eksterne lenker
* NASA mission summary
Stiftelsen Opera Omnia

**Opera Omnia** musikkteaterensemble startet i 1990. Gruppen består av Glenn Erik Haugland, Heidi Tronsmo, Ståle Tråsdahl, som produserer ulike 
forestillinger i samarbeid med en rekke utøvere og institusjoner. Opera Omnia arbeider med musikkteater, og eksperimenterer for å videreutvikle  innenfor speningsfeltet mellom musikk og sceniske uttrykk.  
 
Nominert til Nordisk råds musikkpris 2004 for operaen Hulda og Garborg, og ble nominert til Edvard-prisen for barneoperan PoY! 

## Eksterne lenker
* Opera Omnias hjemmeside
Claudia von Collani

**Claudia von Collani** (født 10. januar 1951 i Schweinfurt i Tyskland) er en tysk sinolog (2007). Hun studerte fagene teologi, sinologi, japanologi og historie ved universitetet i Würzburg fra 1970 til 1976, da hun tok diplomeksamen i katolsk teologi. Hun er tilknyttet det teologiske fakultet samme sted. Hennes forskningsområde er den kristne misjon i Kina fra 1550 til 1800 med tyngdepunkt blant annet på figurismen.

## Bibliografi (ufullstendig)
* *Die Figuristen in der Chinamission*, Würzburger Sino-Japonica; 8, Frankfurt a.M., 1981,  ISBN 3-8204-6213-9 
* *P. Joachim Bouvet S.J.: Sein Leben und Sein Werk*, Monumenta Serica Monograph Series, Vol. XVII, Nettetal: Steyler Verlag, 1985 ISBN 3-87787-197-6
* «Charles Maigrot's Role in the Chinese Rites Controversy», i D.E. Mungello (red.): *The Chinese Rites Controversy: Its History and Meaning*, Monumenta Serica Monograph Series, Vol. XXXIII, Nettetal: Steyler Verlag, 1994 ISBN 3-8050-0348-X
* *Daoismus und Figurismus zur Inkulturation des Christentums in China*, Bern: P. Lang, 1994
* «Johann Adam Schall von Bell: Weltbild und Weltchronologie in der Chinamission im 17. Jahrhundert», i Roman Malek, S.V.D. (red.): *Western Learning and Christianity in China: The Contribution and Impact of Johann Adam Schall von Bell, S.J. (1592–1666)* 1, Monumenta Serica Monograph Series XXXV/1, Nettetal: Steyler Verlag, 1998 
* «Theologie und Astronomie in China», i Roman Malek, S.V.D. (red.): *Western Learning and Christianity in China: The Contribution and Impact of Johann Adam Schall von Bell, S.J. (1592–1666)* 1, Monumenta Serica Monograph Series XXXV/1, Nettetal: Steyler Verlag, 1998 
* «Chinese Emperors in Martino Martini Sinicae Historiae Decas Prima (1658)», i Adrian Hsia, Ruprecht Wimmer, Bernd Rauchalles: *Mission und Theater: China und Japan auf den deutschen Bühnen der Gesellschaft Jesu*,  Schnell und Steiner, 2005, ISBN 3-7954-1727-9 
* «Jesuitisches Schrifttum als Quellenfundes der China-Japan-Dramen», i Adrian Hsia, Ruprecht Wimmer, Bernd Rauchalles: *Mission und Theater: China und Japan auf den deutschen Bühnen der Gesellschaft Jesu*,  Schnell und Steiner, 2005, ISBN 3-7954-1727-9
Erik Bjerck Hagen

**Erik Bjerck Hagen** (født 1. september 1961) er professor i allmenn litteraturvitenskap ved Universitetet i Bergen. 

Hagen ble cand.philol. i 1991, og tok doktorgraden i 1995 på en avhandling om autentisitet hos Melville, Dickens og James. 

Han er redaktør av *Norsk Litteraturvitenskapelig Tidsskrift*, og har utgitt en rekke bøker: blant annet *Litteratur og handling* (2000), *Hva er litteraturvitenskap* (2003), *Litteraturkritikk. En introduksjon* (2004) og *Den norske litterære kanon 1900-1960* (2007).

I 2016 ble han valg inn i Det Norske Videnskaps-Akademi i gruppe for litteraturvitenskap.

## Referanser


## Eksterne lenker
	

* uib.no publikasjonsliste inntil 2004
Tine (beholder)

En **tine** (fra latin *tina* «vinfat»)  er en rund eller oval beholder av tre, vanligvis fremstilt med teknikken sveiping. Beholdere av denne typen kan ikke brukes til flytende væsker.  Ordet «tine» hører hjemme på Østlandet, mens en i andre deler av landet kaller denne type beholdere for laup. Tiner og lauper ble brukt til ulike oppbevarings- og transportformål, særlig til å oppbevare og frakte mat. I dag tjener de stort sett som samleobjekter og pyntegjenstander.

Norske folkemuseer og bygdemuseer har et rikt utvalg tiner og lauper fra hele landet. 

Det norske meierikonsernet TINE har tatt sitt navn etter denne typen beholder og har en stilisert tine i sin logo.


Fil:Tine.JPG|Gammel tine med viksdalsmåling
Fil:Rosemaling.jpg|Tine med rosemaling
Fil:Kaketine.JPG|Kaketine rosemalt av Kari Sjursen
Fil:Tine 1900 BG 23.jpg|Utskåret tine av Ole Olsen Moene, Oppdal, Søndre Trondhjems amt


## Se også
* Laup
* Sveiping
* Neverkont
* Ambar
* Krympeboks

## Eksterne lenker
* 
* Se TINER i DigitaltMuseum
* Norsk Folkemuseum med bilder av ulike typer Tine
STS-98

**STS-98** er benevnelsen på en romferd med den amerikanske romfergen Atlantis. Atlantis leverte modulen Destiny til Den internasjonale romstasjonen.

## Mannskap
* Kenneth Cockrell, Commander 
* Mark L. Polansky, Pilot 
* Robert Curbeam, Mission Specialist 
* Thomas David Jones, Mission Specialist 
*  Marsha S. Ivins, Mission Specialist

## Høydepunkter fra ferden
Mannskapet på STS-98 brukte denne ferden til å levere og montere den amerikanske laboratoriums-modulen Destiny til ISS. Romfergen var tilkoblet nesten 7 dager, mens det ble gjennomført tre romvandringer for å gjennomføre monteringen av modulen. STS-98 ble gjennomført mens ISS Ekspedisjon 1 var ombord på Den internasjonale romstasjonen. 

### Dokking med ISS
***Dokket til ISS:** 9. februar 2001 16:51:00 UTC 
***Frakoblet fra ISS:** 16. februar 2001 14:05:50 UTC 
***Tid tilkoblet:** 6 dager, 21 timer, 14 minutt og 50 sekund 

### Romvandringer
Tre romvandringer (EVA) ble gjennomført mens Atlantis var koblet sammen med ISS.

**EVA Nr. 1** 
*Varighet: 7 t 34 m
*Dato: 10. februar 2001 
*Utført av: Jones og Curbeam
*Planlagt oppdrag: Innledende montering av Destiny-modulen
**EVA Nr. 2** 
*Varighet: 6 t 50 m
*Dato: 12. februar 2001 
*Utført av: Jones og Curbeam
*Planlagt oppdrag: Arbeid med montering av Destiny-modulen
**EVA Nr. 3** 
*Varighet: 5 t 25 m
*Dato: 14. februar 2001 
*Utført av: Jones og Curbeam
*Planlagt oppdrag: Ferdig montering av Destiny-modulen

## Bilder

Fil:ShuttlePlumeAtSunset.jpg|Oppskytingen av Atlantis.
Fil:ISS Destiny Lab.jpg|Destiny løftes ut av lasterommet på Atlantis
Fil:Weightless hair.jpg|Ivins viser frem sitt vektløse hår


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA mission summary
Månefestivalen

**Månefestivalen** er en musikkfestival som arrangeres i Gamlebyen i Fredrikstad. Fra 2001 til 2006 ble den arrangert på Kråkerøy, nærmere bestemt på området der Fredrikstad Mek. Verksted (FMV) tidligere holdt til. Den flyttet så til Gamlebyen, med hovedscene på Tøihusplassen, og feriet 15-årsjubileum i 2015. Festivalen er drevet på idealistisk grunnlag av Gamlebyen Festivaldrift AS. I 2014 fikk festivalen mye medieoppmerksomhet fordi festivalen kun hadde booket kvinnelige artister eller band med kvinnelig frontfigur.

I 2015 opptrådte blant annet:
*CC Cowboys 
*Ida Jenshus 
*Thomas Dybdahl 
*Fay Wildhagen 
*Raga Rockers 
*Ravi 
*Kim Larsen 
*Timbuktu

## Eksterne lenker
* 
* Bilder Månefestivalen 2009
*  Bilder fra Månefestivalen på Picasa
Lyngdal Stadion

**Lyngdal Stadion** er et idrettsanlegg som ligger i Lyngdal, midt mellom Alléen og Hamran. Anlegget eies av Lyngdal Idrettslag og Lyngdal kommune. 

Anlegget består av tre kunstgressbaner med friidrettsbaner rundt hovedbanen og en idrettshall med kunstgress. 

Byggingen av anlegget ble vedtatt i desember 1947, og 20,8 dekar ble kjøpt inn til formålet for kr. 16&nbsp;960. Offisiell åpning av anlegget var 13. juli 1952, og den første kampen som ble spilt var Lyngdal mot Farsund.

Lyngdal Stadion er hjemmebanen til Lyngdals 4.-divisjonslag for herrer i fotball og Lyngdals damelag i fotball som spiller i 2. divisjon. 

Hvert år arrangeres dessuten Lyngdal Cup på anlegget i begynnelsen av august. Banene deles da opp i 9 kunstgressbaner og med ballhall med kunstgress kan 10 kamper avvikles samtidig.

## Kilder
* Birkeland, Torleiv: *Lyngdal idrettslag gjennom 70 år : 1934–2004*, Lyngdal 2005, ISBN 82-303-0512-9
Bałuty

**Bałuty** er den største, tidligere bydelen i Łódź med hensyn til innbyggertall. Den har et areal på 78,9 km², og beboes av 220&nbsp;182 mennesker (31. desember 2005). Innenfor bydelens tidligere grenser finnes blant annet den nye jødiske kirkegård, varehuset Manufaktura og Łagiewniki-skogen.

## Historie

Under byens dynamiske utvikling på 1800-tallet var ikke den demografiske utviklingen samstemt med utvidningen av byterritoriet. Derfor bosatte immigrantene seg i de nærliggende landsbyene, hvis bebyggelse foregikk kaotisk. 

I 1915 ble Bałuty, datidens største landsby i Europa (100&nbsp;000 innbyggere), innlemmet i Łódź. Den administrative bydelen «Bałuty» ble opprettet den 1. januar 1954 som en av syv fastsatte bydeler. I 1960 ble den forstørret slik at hele det historiske området til Bałuty ble innlemmet i bydelen med samme navn. Den 1. januar 1993 ble inndelingen i bydeler formelt opphevet, skjønt den brukes fremdeles bevisst av byens innbyggere.
Widzew

**Widzew** er en den største tidligere bydelen i Łódź med hensyn til areal (90,8&nbsp;km²). Den beboes av 139&nbsp;454 mennesker (31. desember 2005). Innenfor bydelens tidligere grenser finnes blant annet hele Księży Młyn, Filmhøyskolen i Łódź og om lag åtte parker (blant dem den berømte Park Źródliska og Palmehuset)

## Historie

Widzew var opprinnelig en landsby, og nevnes for første gang i 1387. På 1870-tallet var landsbyen hovedsakelig ressurs- og matlager for Łódź. Etter 1879, da et stort fabrikkompleks ble bygd i Widzew, begynte landsbyen å utvikle seg. Mens den i 1880 hadde kun 500 innbyggere, lå innbyggertallet i 1901 på fire tusen. Senere investeringer bidrog til en større urbanisering av Widzew, skjønt den formelt sett forble en landsby.

Hele området ble innlemmet i Łódź i 1906 og 1915. Bydelen «Widzew» ble opprettet den 1. januar 1954 som den minst urbaniserte av byens syv fastsatte bydeler. I 1960 ble Widzew forstørret, blant annet fikk den områder fra den tidligere bydelen «Chojny», samt deler av Śródmieście. Widzews grenser ble ytterligere utvidet i 1988. Den 1. januar 1993 ble inndelingen i bydeler formelt opphevet.
Fylkesvei 7760

**Fylkesvei 7760** går mellom Sjursnes og Skarmunken i Tromsø kommune i Troms. Veien er 8,7&nbsp;km lang og har grusdekke. Sommeren 2006 ble fylkesvei 52 kåret til Norges dårligste i en avstemning i Dagbladet.

Veien tar av fra  og går nordover langs vestsida av Sørfjorden, indre del av Ullsfjorden. Den passerer grendene Indre og Ytre Lavangen, Bergenes, Reiervik og Musnes, før den når veienden i bygda Skarmunken, like nord for Storstraumen, som skiller Sørfjorden og den ytre del av Ullsfjorden.

Frem til 2019 hadde veien betegnelsen fylkesvei 52 (Troms).

## Kommuner og knutepunkter

* Endepunkt Skarmunken

## Referanser


## Eksterne lenker
* Vegvesenets vegkart 
* Kartverkets norgeskart
*
Volmari Iso-Hollo

**Volmari Fritijof «Vomma» Iso-Hollo** (født 5. januar 1907 i Ylöjärvi, død 23. juni 1969 i Heinola) var en finsk friidrettsutøver. Han ble to ganger olympisk mester på  meter hinder.

Iso-Hollo var en av de siste i en rekke av finske langdistanseløpere som på grunn av sin overlegenhet i mellomkrigstiden ble kalt *de flygende finner*. Han konkurrerte på flere distanser, fra 400 meter til maraton.

Under OL 1932 i Los Angeles vant Iso-Hollo sin første gullmedalje på hinderdistansen. Han lå lenge an til å sette ny verdensrekord, men muligheten glapp da funksjonærene fikk problemer med å holde rede på hvor mange runder de enkelte løperne hadde fullført. Da Iso-Holle skulle i gang med sin siste runde, glemte funksjonæren å ringe med klokken. Dermed løp hele feltet over en runde ekstra, til de ble stoppet etter  meter. Noen dager senere tok Iso-Hollo sølv på  meter.

I 1933 satte Iso-Hollo ny verdensrekord på  meter hinder med tiden 9.09,4. Under OL 1936 i Berlin ble han regnet som den største favoritten. Han vant  meter hinder på ny verdensrekord (9.03,8), alle medaljevinnerne hadde bedre tider enn den gamle verdensrekorden. Iso-Hollo deltok også på  meter, og tok bronse.

## OL-medaljer
* 1932  Los Angeles -  **Gull** i friidrett,  meter hinder  Finland 
* 1936  Berlin -  **Gull** i friidrett,  meter hinder  Finland  
* 1932  Los Angeles -  Sølv i friidrett,  meter  Finland 
* 1936  Berlin -  Bronse i friidrett,  meter  Finland 

## Referanser


## Eksterne lenker
*
Polesie (bydel i Łódź)

**Polesie** er en tidligere bydel i Łódź. Den har et areal på 46,0 km² og har 148&nbsp;563 innbyggere (31. desember 2005). Innenfor bydelens tidligere grenser finnes blant annet Den botaniske hage, om lag åtte parker og badesteder samt Den gamle kirkegård.

## Historie

Polesies nåtidige områder var opprinnelig de minst urbaniserte landsbyene da de i 1946 ble innlemmet i Łódź. Senere oppstod byens største blokkområde «Retkinia» her. Navnet «Polesie» («etter skogen») skal således beskrive dagens urbaniserte områder som før var bevokst med skog. 

Bydelen «Polesie» ble opprettet i 1954 som en av syv fastsatte bydeler, og forble slik frem til 1. januar 1993, da inndelingen i bydeler ble formelt opphevet.
Namsosbrua

**Namsosbrua** er ei veibru på fylkesvei 769 i Namsos kommune i Trøndelag. Brua krysser utløpet av Namsen mellom Spillumstranda og Namsos. Brua er ei stålkassebru med 5 spenn og lengde 360 meter. Den ble åpnet 4. november 2005.

## Se også
*Namsbrua
*Høyknesbrua
*Liste over broer i Norge
*Liste over broer i Norge etter lengde

## Referanser
Borgarnes

**Borgarnes** er en liten by som ligger på en halvøy på nordsiden av Borgarfjörður på Island. Den hadde i 2007 en befolkning på 2000. Byen ligger 60 kilometer nord for Reykjavík og har veiforbindelse til andre steder på Island via Borgarfjarðarbrú, den nest lengste broen i landet.

## Historie
Borgarnes er først nevnt i Egils saga, men i sagaen blir stedet omtalt som Digranes. Den første til å bosette seg der var Grani. Han var mannskap på samme båt som Skallagrímur, som var den første godseier og bosetter i Borgarfjörðurområdet.

Fra tiden etter Egils saga og fram til 1800-tallet finnes det relativt lite informasjon om bosetting i Borgarnes. Rett etter at Island ble gitt selvstyre av det danske handelsmonopolet oppsto det et stort behov for en handelsplass i området, og den danske kongen Frederik VII ga hjemmel for å bruke Borgarnes som en handelsplass i 1861.

Den første bygningen som ble reist i Borgarnes var en hermetikkfabrikk. Den ble bygget i 1857, men ble revet bare få år senere. Et handelsbygg ble reist i 1877, og noen få år senere begynte bosettingen i Borgarnes for alvor.

I 1913 ble Borgarnes offisielt en by, med navnet Borgarneshreppur. Navnet ble endret til Borgarnesbær i 1987. Noen få år senere, i 1994, ble Borgarnesbær slått sammen med Hraunhreppur, Norðurárdalshreppur og Stafholtstungnahreppur under navnet Borgarbyggð. De brukte da Borgarnes' segl og kontorlokaler. I 1998 ble også Álftaneshreppur, Borgarhreppur og Þverárhlíðarhreppur en del av Borgarbyggð.

## Næringsliv

Kaupfélag Borgfirðinga (KB) ble stiftet i 1904 som et gjensidig selskap. Det var den største arbeidsgiveren i Borgarnes i det 20 århundre. På samme vis som de fleste lokale gjensidige selskap på Island hadde Kaupfélag Borgfirðinga butikker, supermarkeder, bensinstasjoner, slaktehus, meieri, bakeri og lignende under sitt navn. KB hadde også aksjeandeler i mange andre fabrikker og selskap i Borgarnesområdet og andre steder på Island. Mot slutten av 1900-tallet begynte selskapet å gå dårligere, og det ble endret til et holdingselskap som fikk navnet KB Borgarnesi EHF.

Borgarnes er i dag et handelssenter for store deler av vestre Island. Byen har i dag primært servicenæringer som retter seg mot folk som reiser fra Reykjavík, bønder og folk som eier sommerhytter i traktene rundt byen, i tillegg til andre typer industri.

Byen har i tillegg en del bedrifter som retter seg mot folks daglige liv, slik som bank, supermarked, detaljsalg og annet. I tillegg er det noe tyngre industri som driver med blant annet stålproduksjon, betong, kjøtt og lakseforedling.

## Samferdsel
Den nest største broen på Island, Borgarfjarðarbrú, Borganes' forbindelse til Hringvegur (den islandske ringveien), og forbinder byen med andre deler av landet. Havnen har ikke blitt brukt til transport på mange år, så all transport foregår via landveien.

## Se også
* Skallagrímsgarður

## Referanser
Górna

**Górna** er en tidligere bydel i Łódź. Den har et areal på 71,9 km², og beboes av 179&nbsp;958 mennesker (31. desember 2005). Innenfor bydelens tidligere grenser finnes blant annet Det sentrale tekstilmuseum (i Den hvite fabrikk), om lag ti parker og en rekke rekreasjonssentre samt Władysław Reymont lufthavn Łódź.

## Historie

Den administrative bydelen «Górna» ble opprettet den 1. januar 1960 som en av fem fastsatte bydeler, istedenfor de syv opprinnelige. Górna oppstod etter sammenslåingen av de tidligere bydelene «Ruda» og «Chojny», etter at en del av deres nordlige områder ble innlemmet i bydelene Śródmieście, Polesie og Widzew. Den 1. januar 1988 ble Górna ytterligere forstørret gjennom innlemmelsen av en rekke landsbyer. Den 1. januar 1993 ble inndelingen i bydeler formelt opphevet.
James Lightbody

**James Davies «Jim» Lightbody** (født 15. mars 1882 i Pittsburgh, død 2. mars 1953 i Charleston, Sør-Carolina) var en amerikansk friidrettsutøver. I løpet av karrieren vant han fire olympiske gullmedaljer.

Under OL 1904 i St. Louis vant Lightbody gull på 800 meter foran landsmennene Howard Valentine og Emil Breitkreuz. Han vant i tillegg gull på 1500 meter (på ny verdensrekord) foran amerikanerne Willian Verner og Lacey Hearn, samt gull på hinderløpet over 2590&nbsp;m, foran briten John Daly og amerikaneren Arthur Newton.

Under jubileumslekene 1906 i Athen tok han sølv på 800&nbsp;m, slått av amerikaneren Paul Pilgrim. På 1500 meter forsvarte han tittelen fra 1904, og vant gull foran briten John McGough og svenske Kristian Hellström. 

Han deltok også under OL 1908 i London, men ble slått ut i kvalifiseringen i alle øvelsene han deltok i (800 meter, 1500 meter og 3200 meter hinder.

## OL-medaljer
* 1904  St. Louis -  **Gull** i friidrett, 800 meter  USA
* 1904  St. Louis -  **Gull** i friidrett, 1500 meter  USA
* 1904  St. Louis -  **Gull** i friidrett, 2590 meter hinder  USA
* 1904  St. Louis -  Sølv  i 4 miles lagløp  Blandede lag
* (1906  Athen -  **Gull** i friidrett, 1500 meter) 
* (1906  Athen -  Sølv i friidrett, 800 meter)

## Referanser


## Eksterne lenker
*
Śródmieście (bydel i Łódź)

**Śródmieście** («Midtbyen») er den minste tidligere bydelen i Łódź. Den har et areal på 6,8&nbsp;km² og 79&nbsp;471 innbyggere (31. desember 2005). Innenfor Śródmieścies tidligere grenser finnes blant annet Piotrkowska-gaten, Tadeusz Kościuszkos allé, Józef Piłsudskis allé, Frihetsplassen, Meyers passasje, Teatr Wielki, St. Stanisław Kostkas katedral og St. Aleksander Nevskij-katedralen.

## Historie

Śródmieście ble opprettet som en av Łódź’ tre første bydeler den 27. mai 1946. Den 1. januar 1954 ble Łódź inndelt i syv bydeler, og Śródmieścies grenser betraktelig redusert. I 1960 ble bydelen ytterligere forminsket og forble slik frem til 1993, da den formelle inndelingen i bydeler ble opphevet.
Merkurpassasje

**Merkurpassasje** er når man fra jorden kan se planeten Merkur bevege seg over solskiven som et lite svart punkt. Planeten er liten og langt unna, og er derfor svært vanskelig å observere med det blotte øye.

Under er noen av de nærmeste passasjene. Tidene er universell tid, som svarer til Greenwich Mean Time.

## Se også
*Astronomisk passasje
*Venuspassasje

## Referanser
.post

**.post** er et foreslått toppnivådomene for internett, fremlagt for ICANN for godkjenning som et sponset toppnivådomene. Godkjenning er ennå (pr. august 2007) ikke gitt.

Domenet vil være forbeholdt for bruk av nasjonale og regionale postvesen, og private selskaper som tilbyr lignende tjenester. Det blir sponset av Verdenspostforeningen. 
## Eksterne lenker
*
Slette

:*Hvis du vil til siden om å slette sider på Wikipedia, gå til .*
**Slette** eller **sletteland** er et fellesuttrykk for åpne landområder, som i all vesentlighet er bevokst av ulike grasarter, kratt, buskas og småtrær. Slettelandskap er ofte svært fruktbart. Det fører til at landskapsområdene ofte blir dyrket opp til jordbruksarealer. Noen steder blir slettelandet utsatt for flom, og i den grad flom opptrer ofte eller mer eller mindre regulært, kalles det kanskje ei **flomslette**.

Eksempler på store områder med sletteland er den nordamerikanske prærien, den søramerikanske pampasen og cerradoen, de afrikanske savannene, og de Den eurasiske steppe.

I Norge finnes det generelt lite slettelandskap sammenlignet med andre land og sletter over store arealer finnes knapt med unntak for Hardangervidda og Finnmarksvidda. På havbunnen finnes store sletter.

## Se også
* Dyphavsslette

## Referanser
Francisco Pereira

** Francisco Pereira** eller *Li Renfang*, *Fanji* (født 1607 i Lisboa i Portugal, død 1634 i Macao i Kina) var katolsk misjonær tilhørende jesuittordenen. Han virket fra 1633 i Hunan og fra 1634 i  Fuzhou. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Bjarne Melgaard

**Bjarne Melgaard** (født 1967) er en norsk billedkunstner. Melgaard er utdannet ved Statens kunstakademi i Oslo, Jan van Eyck-akademiet i Maastricht og Rijksakademie i Amsterdam. Han arbeidet i en årrekke i New York, men har nå returnert til Norge.

Melgaard er kjent for sine uttrykksfulle og provoserende malerier, installasjoner, foto og videoverk. Motivene i hans kunst er inspirert av den norske black metal-musikkulturen og det homofile S/M-miljøet. Han har i de senere år også arbeidet med digitale medier, gjennom et samarbeid med Acute Art så produserte han det interaktive kunstverket "My Trip" der seeren kan oppleve kunstverket i Virtual Reality.

Melgaard regnes som en av Norges mest sentrale nålevende kunstnere. Verket «Confessions of a Recovering Minimalist» (1996) er kåret til et av Morgenbladets 12 viktigste kunstverk. Melgaard har også skapt overskrifter verden over og har blitt beskrevet som den mest kjente norske kunstneren siden Munch.

Høsten 2021 er Bjarne, sammen med sin samarbeidspartner Sam Farao aktuell med å lansere en av de største NFT-prosjektene i Norge. Prosjektet består av å lansere Melgaards kjente verk "Lightbulb man" som en digital "Token", og består av 1110 utgaver.

## Referanser


## Eksterne lenker
* 
* 
*  Bjarne Melgaard hos Kulturnett.no
*  Bjarne Melgaard hos Astrup Fearnley Museet for Moderne Kunst
João Monteiro (misjonær)

** João Monteiro**, eller *Meng Shibiao*, *Ruwang* (født 1602 i Meizão Frio i Portugal, død 4. oktober 1648 i India) var katolsk misjonær tilhørende jesuittordenen. Etter ett år i India kom han til Kina i 1636 og virket i Jiangxi og Zhejiang, særlig i Hangzhou. Han ble så sendt til India.

Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Monteiro som bare ble 44 år.

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, vol. 2 (Nendeln: Kraus Reprint, 1971), 633-5.
Nordiska högskolan för folkhälsovetenskap

**Nordiska högskolan för folkhälsovetenskap** er en fellesnordisk utdannelsesinstitusjon i Göteborg i Sverige som utdanner helsepersonell på master- og doktorgradsnivå i tillegg til å bedrive større forskningsarbeid. Den er finansiert gjennom det svenske Sosialdepartementet og Nordisk ministerråd.

Blant de norske ansatte er psykologiprofessorene Arnulf Kolstad og Tor-Johan Ekeland.

## Eksterne lenker
* Nordiska högskolan för folkhälsovetenskap
Vegårsheiulven

**Vegårsheiulven** var den første ulven som ble felt lovlig i Norge i moderne tid, etter at ulven ble utryddet i landet.

Ulven var en vanlig gråulv som innvandret til Norge østfra som streifdyr og tok tilhold i Vegårsheitrakten. Ulven fikk omfattende oppmerksomhet i mediene. Norske myndigheter ga fellingstillatelse vinteren 1983 og ulven ble felt 11. januar 1984 av Nils Belland, som var med i et jaktlag på 40 personer, ledet av Lars Saga. Vegårsheiulven var ifølge forskere ved Uppsala universitet i Sverige av finsk avstamning. Det var en fem år gammel hannulv som veide 46&nbsp;kg da den ble skutt. Ulven da var det eneste kjente individ av arten i Norge.

Vegårsheiulven ble stoppet ut og står utstilt i Vegårshei Sparebanks lokaler i Myra. Det er også reist et monument der ulven ble skutt, sørvest for Kilsloftet.

6. november 2013 ble ulv nummer to skutt på Hovdefjell på Vegårshei, kun få kilometer fra der den første ulven ble skutt. Denne gang var det Asbjørn Oland (46) som felte ulven, og begrunnet fellingen med at den holdt på å angripe hunden hans. Oland hadde i tillegg registrert seg som lisensjeger, og det var åpnet for at det kunne skytes en ulv i rovviltregion 2 som består av fylkene Aust-Agder, Telemark, Buskerud og Vestfold.

## Referanser
Straumbrua

**Straumbrua** er ei veibru i Inderøy kommune i Trøndelag. Brua krysser Straumen der Borgenfjorden løper ut i Trondheimsfjorden, mellom tettstedet Straumen og Sundsneset. Brua er ei fagverksbru i stål med lengde 202 meter og hovedspenn 72 meter. Seilingshøyden er 12 meter, og brua har i alt 5 spenn. Den ble bygd i 1958 og er en del av fylkesvei 755.

Straumbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Se også
* Liste over broer i Norge
* Liste over broer i Norge etter lengde

## Referanser

## Litteratur
* Johan Brun: *Våre bruer*. Damm 2003. ISBN 82-496-0760-0

## Eksterne lenker
*
Nils Schumann

**Nils Schumann** (født 20. mai 1978 i Bad Frankenhausen) er en tysk friidrettsutøver som vant gull på 800 meter under EM 1998 i Budapest og OL 2000 i Sydney.

1998 var Schumanns første sesong som senior, og allerede dette året ble han altså europamester i Budapest. Tidligere samme år hadde han vunnet innendørs-EM i Valencia.

Under VM 1999 i Sevilla var han på grunn av skader ikke i toppform. I 2000 kronet han sin unge karriere med olympisk gull på 800 meter under OL i Sydney. I finalen var det rolig tempo, noe som passet Schumann godt, og i spurten la han samtlige konkurrenter bak seg, inkludert favoritten, kenyaneren Wilson Kipketer som representerte Danmark. Etter denne sensasjonelle seieren ble Schumann kåret til Årets idrettsutøver i Tyskland.

## Referanser


## Eksterne lenker
*
Juliusz Heinzel

**Juliusz Heinzel von Hohenfels** (født 1. desember 1834 i Łódź, død 1895 i Coburg) var en Łódź’ største fabrikanter. 

Familien til Heinzel kom til Łódź sannsynligvis fra Tsjekkia, skjønt faren var tysker. Etter å ha fullført tekniske studier ble Juliusz medlem av Łódź-håndverkernes forening, og fikk praksis i Karol Scheiblers veveri. Han deltok i arbeiderrevoltene i Łódź i 1861. Senere opprettet han ved Piotrkowska-gaten 104 sitt eget mekaniske ullveveri. Rundt 1874 var han en av de største ullprodusentene i byen, og i 1891 kjøpte han slottet Hohenfels med tilhørende barontittel. 

Heinzel bygde tre palasser i Łódź: ved Piotrkowska-gaten (Juliusz Heinzels palass), i Łagiewniki-skogen og i Julianowski-parken (lagt i grus av tyske bombere i 1939). 

Etter Heinzels død bygde familien hans en stor mausoleum på Den gamle kirkegård i Łódź (Heinzels kapell).

## Referanser
Big Brain Academy for Wii

***Big Brain Academy for Wii*** er et hjernetrimspill til Wii utviklet av Nintendo.

## Poenget med spillet

Meningen med spillet er å trene hjernen til å yte bedre og raskere i hverdagen. Dette gjør du ved å løse 15 forskjellige oppgaver innenfor 5 forskjellige kategorier. Visualize, Compute, Identify, Memorize og Analyze.

## Spillet

Det finnes 5 forskjellige aktiviteter i spillet. Det er «Brain-test» Finn ut hvor mye din hjerne veier, «Practice» øv deg på forskjellige oppgavene og få Gull, sølv, bronse eller Platinamedaljer, «Brain-sprint» (1-8 spillere) to lag konkurrerer om å gjøre samme oppgaver (i forskjellig rekkefølge) raskest, «Menthal Marathon» (1-8) gjør så mange oppgaver etter hverandre som mulig til du enten ikke klarer en oppgave eller når 100 riktige.
## Mottagselse

*Big Brain Academy: Wii Degree* fikk for det meste gode omtaler, og fikk en gjennomsnittling rangering på 72 % på MobyGames.
## Referanser


## Eksterne lenker
*
Peter Snell

**Peter Snell** (født 17. desember 1938 i Opunake i Taranaki, død 12. desember 2019 i Dallas i Texas i USA) var en newzealandsk  friidrettsutøver.

Under OL i 1960 vant han gull på 800 meter. Fire år senere, under OL i 1964 i Tokyo, vant han gull på både 800&nbsp;m og 1500&nbsp;m, en dobbelttriumf som ingen hadde greidd siden Albert Hill vant dobbelt under OL i 1920.

I 1962 satte Snell i løpet av en uke verdensrekord på distansene en engelsk mil og 800 meter. Ved sidene av disse merittene vant han også to ganger ved Samveldelekene. Peter Snell la overraskende opp som toppidrettsutøver i 1965, 26 år gammel. Etter sportskarrieren flyttet Snell til USA, hvor han utdannet seg til idrettsmedisiner, og arbeidet fra 1981 som førsteamanuensis ved University of Texas Southwestern i Dallas.

Snell ble i 2001 utnevnt til *Distinguished Companion* (bokstavelig *fremtredende følgesvenn*) av New Zealands fortjenstorden. Æresbevisningen ble i 2009 omgjort til *Knight Companion* (*ridder følgesvenn*) med medfølgende adelstittel. Snell fikk dermed rett til å føre tiltaleformen *sir* foran sitt navn. Han er også offiser av Order of the British Empire.

## Referanser


## Eksterne lenker
*
Tjønnøybrua

**Tjønnøybrua** er ei veibru på fylkesvei 6078 i Averøy kommune i Møre og Romsdal. Brua krysser Reksundet mellom øyene Langbakken og Tjønnøy. Den er ei fritt frambygg-bru med 2 kjørefelt, totallengde 270 meter og lengste spenn (av 3) 130 meter. Byggingen startet i juni 2002 og brua ble åpnet 11. oktober 2003. Den erstattet ei tidligere bjelkebru bygd i 1970 av Christie & Opsahl AS. Brua ble bygda av arbeidsfellesskapet AF Selmer Skanska/Christie & Opsahl, og er prosjektert av Aas-Jakobsen AS.

## Referanser


## Se også
*Liste over broer i Norge
*Liste over broer i Norge etter lengde

## Eksterne lenker
* Statens vegvesen: Stor brufest på Ytre Averøy - Tjønnøybrua opnar 11. oktober
Forsinkelse

**Forsinklelse** kan vise til:

* Forsinkelse (jus) når en ytelse ikke leveres til avtalt tid
* I prosessteknikk: Den tiden det tar før ønskede verdier på prosesstrømmer inntrer, etter en regulering av armaturene i anlegget.
* Overflatebehandling bestående av et belegg med sink for å hindre korrosjon
* I fysikk/kjemi: Tiden det tar fra en reaksjon starter til den er ferdig, etter påvirkning av reaksjonen med f eks katalysator eller inhibitor, eller endring av parametre.

## Se også
* Latens
Oskar Kon

**Oskar Kon** (1870–1961) var en jødisk fabrikant.

Han ble født som Oszer i en hasidisk familie, og faren var vever hos Juliusz Heinzel. På 1890-tallet begynte Oszer å arbeide i fabrikken til Heinzel og Kunitzer, og gjorde alt for å avansere så raskt som mulig. Blant annet angav han sin far for at denne nasket materialer. Kon ble raskt rik og forandret navnet sitt til Oskar. I 1900 bygde han et representativt mursteinshus ved Piotrkowska-gaten.

Kon pleide ryktet om sin filantropi. Under tider med høy inflasjon og arbeidsløshet i byen erklærte han å gi femti millioner mark til byggingen av Det tekniske universitet i Łódź, men passet senere på å ikke overrekke pengene til noen byggingskomité. Universitetet ble opprettet først etter andre verdenskrig.

Under den tyske invasjonen av Polen flyktet Kon fra Łódź, og bosatte seg senere i Mexico, hvor han fremdeles drev med lukrative aksjespekulasjoner.

## Referanser
Göran Claeson

**Rolf Göran Claeson** (født 4. mars 1945 i Älvsjö) er en svensk tidligere skøyteløper.

Claeson tok bronsemedaljen på &nbsp;meter under OL 1972 i Sapporo. Han ble verdensmester i Deventer allround-VM i 1973, og mottok for dette Oscarstatuetten. Han tok allround-sølv i 1969, 1971 og bronse i 1974. Han vant EM på skøyter, allround for herrer to ganger, i 1973 og 1974. EM-bronser i 1969 og 1970.

## Personlige rekorder

## Referanser




## Eksterne lenker
* 
*  Göran Claeson på www.ISU.html.infostradasports.com
*  Göran Claeson på Jakub Majerski's Speedskating database (Adelskalender distanser og sammenlagt)
*  Göran Claeson på The-Sports.org (noen resultater)
*
Eduardo da Silva

**Eduardo Alves da Silva** (født 25. februar 1983) er en brasilianskfødt kroatisk tidligere fotballspiller.

Da Silva flyttet til Kroatia da han var 15 år.

Da Silva er en angrepsspiller og har tidligere spilt for CBF Nova Kennedy, Bangu Atlético Clube, NK Croatia Sesvete, NK Inter Zaprešić og GNK Dinamo Zagreb, men skrev under for Arsenal FC 3. juli 2007. Da Silva hadde innen VM i fotball 2014 spilt 64 kamper for Kroatia og skåret 29 mål. I sin tid for Dinamo Zagreb spilte han 108 kamper og skåret 73 mål. Han vant den kroatiske ligaen to ganger (2006 og 2007) og den kroatiske cupen to ganger (2004 og 2006). Eduardo ble kåret til årets spiller i 2004 og 2006 og ble toppskårer i både 2006 og 2007. Hans første mål i en europeisk turnering var på Emirates Stadium mot Arsenal FC i kvalifiseringen til UEFA Champions League 2006/2007, da Arsenal vant 5-1 sammenlagt. Sesongen etter skiftet han til nettopp Arsenal.

Da Silva skåret sitt første mål for Arsenal 2. august 2007 under Amsterdam-turneringen mot Lazio da han nikket inn det avgjørende 2-1-målet i det 55. minutt.

23. februar 2008 ble Eduardo stygt taklet av Birmingham City FC-spilleren Martin Taylor i en Premier League-kamp. Leggbeinet ble brukket tvers av. Skaden var så ille at Skysports valgte å ikke vise reprisen. 16. desember 2008 fikk Eduardo sitt comeback etter skaden og var med Arsenals reservelag å vinne 2-0 mot Portsmouth.

I kvalifiseringen til gruppespillet i Mesterligaen 2009/2010 fikk han et svært omdiskutert straffespark mot Celtic FC og ble beskyldt for filming, noe som medførte skarp kritikk og utestengelse i Mesterligaen i tre kamper. Denne utestengelsen ble senere fjernet.

Han meldte overgang fra Arsenal FC til Sjakhtar Donetsk i juli 2010.

Eduardo representerer Kroatia i landslagssammenheng. Han ble tatt ut til Fotball-EM 2012 i Polen og Ukraina. To år senere var han igjen i den kroatiske troppen til VM 2014 i fødelandet Brasil.

## Referanser


## Eksterne lenker
*
Edward Herbst

**Edward Herbst** (født 21. oktober 1844 i Radom, død 6. juli 1921 i Sopot) var en polsk forretningsmann som var aktiv i Łódź. 

Herbst var sønn av kjøpmannen Edward (som kom fra Sachsen) og Ludwika Vonderheiden. Han fullførte Handelsskolen i Warszawa og begynte å jobbe i Karol Scheiblers fabrikk i 1869. 

I 1874 ble han direktør for hele forretningen, og etter sitt bryllup med Scheiblers eldste datter Matylda, også fabrikkens medeier. En egen villa ble bygd til de nygifte i 1876 (Edward Herbsts villa) i Księży Młyn.

Etter Scheiblers død i 1881 grunnla Edward Herbst og arvingene til Scheibler, sønnene Karol og Adolf, samt svigersønnen Georg von Kramst, et aksjeselskap, hvor Herbst var hoveddirektør. Herbst var også mesen over avisen Dziennik Łódzki og skjenket denne i 1885 et trykkeri. Han var dessuten mangeårig formann for Handelsbanken i Łódź.

## Referanser
Mangel

**Mangel** kan referere til:
* Mangel (jus)
* Mangelsykdom
** Mineralmangel
** Vitaminmangel
* Oksygenmangel

* Laurent Mangel, en fransk landeveissyklist
Røldal kraftverk

**Røldal kraftverk** er et vannkraftverk ved Røldal i  i Odda kommune i Vestland fylke.

Kraftverket ble satt i drift i 1966  og utnytter et fall på  382 meter. 
Reguleringsmagasin er Valldalsvatnet som reguleres mellom 745 og 675 moh. Det hentes også inn vann fra en rekke bekkeinntak i fjellet ovenfor Røldalsvatnet. Også vann fra Vasstølsvatnet som er oppdemmet og reguleres mellom 753 til 732 moh og Finnabuvatnet, regulert mellom 909 og 893, overføres til kraftverket.

Det er installert to francisturbiner på totalt 172 MW. Midlere årsproduksjon er på 919 GWh.

Kraftverket er en del av Røldal/Suldal-utbyggingen og kraften ble opprinnelig brukt til aluminiumproduksjon på Karmøy.

Andre kraftverk i utbyggingen er Middyr, Svandalsflona, Novle. Suldal I, Suldal II og Kvanndal kraftverk.

Kraftverkene i Røldal/Suldal utbyggingen  har et nedbørsfelt på 793&nbsp;km² og en magasinkapasitet på 833 millioner m³.

Kraftverket ligger inne i fjellet. Kontor/verksted bygningen er tegnet av arkitekt Geir Grung

Største eier er Hydro Energi med Statkraft som minoritetseier. Kraftverket har konsesjon frem til 2022.

## Referanser


## Kilder
* 
* NVE vannkraftdatabase
* Røl­dal-Sul­dal kraft­an­legg: Men­nes­kets kon­troll over na­tu­ren
* Norsk Hydro (arkiv)
* Statkraft 
* Lyse Energi